Keskkonnahoidlik eluviis
Keskkonnahoidlik eluviis ehk säästev eluviis (inglise sustainable life style) on kokkuhoidlikkust ja keskkonnakaitset silmas pidav eluviis. Selle eluviisi järgijad on teadlikult omaks võtnud säästva arengu hoiakud (nt tarbimistavad, keskkonnahoidlik kodumajapidamine, virgestus ehk rekreatsioon). Enamasti viidatakse keskkonnahoidliku eluviisi puhul individuaalsele käitumisele. Eluviisi keskkonnahoidlikkust saab mõõta nt ökoloogilise jalajälje kaudu.